लखनऊ: मुलायम सिंह यादव सोमवार को लखनऊ में नई पार्टी बनाने का ऐलान कर सकते हैं. मुलायम ने सोमवार सुबह 11 बजे लोहिया ट्रस्ट में प्रेस कॉन्फ्रेंस बुलाई है. समझा जाता है कि आज रात तक अगर अखिलेश यादव से कोई समझौता नहीं हो जाता है तो नई पार्टी बन सकती है. मुलायम की नई पार्टी का नाम अखिल भारतीय समाजवादी पार्टी हो सकता है. यादव खानदान की गुटबाजी में मुलायम और उनके छोटे भाई शिवपाल एक तरफ और अखिलेश और मुलायम के चचेरे भाई रामगोपाल यादव दूसरी तरफ माने जाते हैं. शनिवार को हुई समाजवादी पार्टी के राज्य सम्मलेन में मुलायम नहीं पहुंचे थे.